અટગામના પાટાતળાવ ફળિયામાં રહેતા નાનુભાઈ મોહનભાઈ પટેલ શાકભાજીનો ધંધો કરે છે. તેઓ રોજ ખેરગામથી શાકભાજી ભરી વલસાડમાં લાવી હોલસેલનો ધંધો કરી રહ્યા છે. ઉપરાંત ધંધા સિવાય તેઓ ખેતીકામ પણ કરે છે. મોટો દિકરો ડુંગરીની બોલપેન કંપની માં કામે જાય છે, જ્યારે નાનો દિકરો ધો.12માં ભણી રહ્યો છે. ધણી-ધણીયાણી સવારે ઘર બંધ કરી પોતાનાખેતરે ખેતીકામ માટે ગયા હતા. જે સમયનો લાભ ઉઠાવી કોઈ જાણભેરૂ ધોળે દહાડે તેમના બંધ ઘરમાં અંદર ઘૂસી કબાટમાં મૂકેલા રોકડા રૂ.3 લાખ 80 હજારની ચોરી કરી ગયા હતા. ગત 6 ઓક્ટો. થી 3 નવે.સુધીના સમળગાળામાં થયેલી આ મોટી ચોરી અંગે નાનુભાઈ પટેલને તેમના ફળિયામાં રહેતા લોકો સામે જ શંકા છે. જે અંગે પોલીસમાં પણ ફરિયાદમાં જણાવ્યું છે.